אמיניתו בינת אל-מוח'תאר

אמיניתו בינת אל-מוח'תאר (בערבית: أمينيتو بنت المختار; נולדה ב-13 בדצמבר 1956) היא מוסלמית, מורית, מאוריטנית, פוליטיקאית ופעילת זכויות נשים. על פועלה, היא הייתה מועמדת לפרס נובל לשלום בשנת 2015. שמה היה אמיניתו אלי (Aminetou Ely) ובהמשך חייה אימצה את שמה הנוכחי. בצרפתית ובאנגלית שמה הוא אמיניתו מינת אל מוקתאר (Aminetou Mint El-Moctar). בינת אל-מח'תאר נולדה בנואקשוט למשפחה בת שמונה ילדים, מהמעמד הגבוה. בגיל אחת עשרה אביה כפה עליה להינשא ועל אף התנגדותה היא נישאה וכשהייתה בת 14 נולד בנה הבכור. כנערה היא פעלה למען זכויותיהם של העבדים שהיו בבעלות משפחתה ועודדה אותם לברוח. היא הייתה מעורבת בהפגנות מרקסיסטיות, נעצרה על ידי המשטרה ועל כך ספגה מכות מאביה שניסה לכלוא אותה בבית. לאחר שעזבה את בעלה, היא לא הורשתה לחזור ללימודים בבית הספר ונאלצה לעבוד למחייתה בעבודות עם שכר נמוך, כמו: מכירת סיגריות, מרכזנית במרכזיה המקומית וכסייעת סוציאלית. בהיותה רגישה לזכויותיהם של חלקים מוחלשים באוכלוסייה, האקטיביזם של אל-מוח'תאר החל מוקדם בחייה והתבטא בהפגנות ופעילויות נגד הממשלה. בשנת 1974, כשהייתה בת 18 היא הקימה את איגוד הנשים הדמוקרטיות של מאוריטניה (جمعية النساء الديمقراطيات الموريتانيات). בין 1989 ל-1991 היא הייתה חברה בתנועה הדמוקרטית הבינלאומית להגנת המדוכאים. בשנת 1991, בינת אל-מוח'תאר נעצרה ועונתה בשל התבטאויותיה נגד טבח של בני מיעוטים שחורים מאוריטנים בנואדהיבו ואז הקימה את הוועדה לסולידריות עם קורבנות הדיכוי במאוריטניה (لجنة للتضامن مع ضحايا القمع في موريتانيا). בנוסף היא פעלה למען הגברת השוויון וגרמה לממשלה לערב נשים בקבלת החלטות פוליטיות. בשנת 2019 מספר הנשים המעורבות בפוליטיקה עמד על כ-20%. ב-2009 בינת אל מוח'תאר עמדה בראש ההפגנות נגד סחר נשים צעירות ומכירתן לחצי האי ערב. וכן נגד נישואי קטינות והאכלתן בכפייה כדי להיות שמנות ומוכנות לנישואין, וזה מביא לעליה בהשמנה כרונית ומחלת הסוכרת. ”"עלינו להמשיך להעלות סוגיות שיש עליהן טאבו על מנת לשבור אותן, לגרום לאנשים להיות מודעים לזכויותיהם וחובותיהם, ובעיקר להוקיע כל דבר בלתי אנושי, משפיל ומפלה. שיטות כלפי אנשים, במיוחד נשים וילדים"” (דבריה בסרטון, אתר UNICEF) ב-17 באפריל 1999, הקימה אל-מוח'תאר את "איגוד הנשים עקרות הבית" (رابطة النساء ربات الأسر; בצרפתית: - Association des Femmes Chefs de Famille - AFCF) שמונה 12,000 חברות ממגוון העדות במאוריטניה: ערביות, ברבריות, סונינקה, פולה, הראטין (אנ'),ו-וולוף (אנ'). האיגוד הקים שישה מרכזי הצלה לנגעות עבירות והוא מעסיק 168 עובדים סוציאליים, ארבעה עורכי דין ובכל עיר במאוריטניה יש איש קשר לאיגוד. בשנת 2019 "איגוד הנשים עקרות הבית" הציע לממשלה לנקוט בצעדים נמרצים להגנת זכויות נשים ובמיוחד להחמיר את הענישה על מעשי אונס. ההצעה נדחתה על ידי ממשלת מאוריטניה מכיוון שהיא מנוגדת לשריעה. בשנת 2014, הוצאה נגדה פתווה על ידי אימאם של תנועה אסלאמית רדיקלית במאוריטניה, שכונתה בשם חברי הנביא (أصدقاء النبي) וזאת משום שהגנה בפומבי על בלוגר שהואשם על ידם בכפירה. הפתווה קראה להרוג אותה ולעקור את עיניה. בשנת 2006 בינת אל-מוח'תאר זכתה בפרס זכויות האדם של צרפת. בשנת 2010 הוענק לה אות לגיון הכבוד על עבודתה בהגנה על זכויות אדם במאוריטניה. בשנת 2015, היא הייתה מועמדת לפרס נובל לשלום, יחד עם פעילים נוספים נגד עבדות. מדיה וקבצים בנושא אמיניתו בינת אל-מוח'תאר בוויקישיתוף מדיה וקבצים בנושא אמיניתו בינת אל-מוח'תאר בוויקישיתוף Aminetou, Aminetou Ely Oral History Content Summary, תמלול שיחה עם המחברת Oral History Archive of the Global Women’s Movement, 19 September 2015 "Aminetou Ely Oral History Content Summary" (PDF). Women's Learning Partnership. "Aminetou Mint Moctar : A rebel against the rules that restrict women". www.amnesty.org (באנגלית). 16 במאי 2017. ארכיון מ-2018-07-05. נבדק ב-2019-12-08. {{cite web}}: (עזרה) "URGENT ACTION: Support for Aminetou Mint El Moctar". whomakesthenews.org (באנגלית אמריקאית). ארכיון מ-2016-09-28. נבדק ב-2019-12-08. "Child marriage tradition turns into trafficking". The New Humanitarian (באנגלית). 2008-12-09. ארכיון מ-2019-05-08. נבדק ב-2019-12-08. "Force feeding burdens obese Mauritanian girls with diabetes, heart disease". NST Online (באנגלית). 2018-04-09. נבדק ב-2019-12-08. "Aminetou Mint El Moctar". www.unicef.org (באנגלית). נבדק ב-2019-12-08. "| ASSOCIATION DES FEMMES CHEFS DE FAMILLE". afcf-rim.com. ארכיון מ-2019-02-16. נבדק ב-2019-12-08. "Feminists in Mauritania confront sexual violence laws". MEO (באנגלית). 2019-07-03. ארכיון מ-2019-04-18. נבדק ב-2019-12-08. "Aminetou Mint El Moctar – Peace Post". peace-post.com. נבדק ב-2019-12-08. "Aminetou Ely (Mint El-Moctar) History Content Summary (document) | Women's Learning Partnership". learningpartnership.org. אורכב מ-המקור ב-2019-12-08. נבדק ב-2019-12-08. Laura Martel, Aminetou Mint el Moctar, militante pour la défense des droits de l’homme en Mauritanie, Radio France internationale, 17/07/2010 "Three Nobel Prize Nominations: Moctar, Dah Abeid, Messaoud | Initiative for the Resurgent Abolition Movement". ארכיון מ-2016-04-02. נבדק ב-2019-12-08.